राजस्थान के बाड़मेर में गाय ले जा रहे तमिलनाडु सरकार के कर्मचारियों पर कथित गौरक्षकों ने जिस तरह हमला किया, उससे सबकी आंखें खुल जानी चाहिए। ये गायें केंद्रीय कृषि मंत्रालय द्वारा संचालित ‘राष्ट्रीय गोकुल मिशन’ के तहत राजस्थान से तमिलनाडु ले जाई जा रही थीं। तमिलनाडु के अफसरों की टीम ने न केवल जैसलमेर के डीएम और संबंधित एसडीएम से एनओसी लिया था, बल्कि सभी संबंधित विभागों और अधिकारियों से जरूरी दस्तावेज भी हासिल कर लिए थे।